वहाँ से नि‍कले तो एक घर के पास कटहल के दो पेड़ थे, जि‍सपर कटहल फले हुए थे। हमारी मि‍त्र ने वहाँ उपस्थित बच्चों से कहा- 'हमें कटहल नहीं खि‍लाओगे!' कहने की देर थी कि‍ बेहद फ़ुर्ती से एक बच्चा पेड़ पर चढ़ गया और बड़े-बड़े कटहल तोड़कर फटाफट नीचे खड़े बच्चे के हाथों में फेंकने लगा। मजाल कि‍ हाथ से कटहल का कोई कैच छूट जाए। गाँव के बच्चे। बि‍ना कि‍सी प्रशि‍क्षण के अच्छे खि‍लाड़ी होते हैं। उन्होंने कटहल हमें सौंपे। हमने पैसा देना चाहा, तो बोले- 'अरे आप हमारे मेहमान हैं। आपसे पैसे कैसे लें!' हमारे जाने की बात सुनकर कुछ लोग तुरंत सरई के फूल तोड़कर लाए। बोले- सरहुल के समय इससे अच्छा् उपहार कुछ नहीं दे सकते आपलोगों को हम। सरई के फूल घर में लगाने से सुख-समृद्धि‍ में वृद्धि‍ होती है।